Frans-Indosjina: Laos, Kambodja en Viëtnam
Die onafhanklikheidsbewegings in Frankryk se oorsese kolonies was eweneens hoog op die politieke agenda van die Vierde Republiek. Die oorlog in Indosjina, wat in November 1946 uitgebreek het, sou enkele jare lank die buitelandse beleid van Frankryk oorheers. Ondanks grootskaalse beleggings en militêre steun van Amerikaanse kant het Frankryk uiteindelik 'n militêre nederlaag gely. Nadat die nuut verkose president René Coty (1954–1959) op 7 Mei 1954 'n vredesooreenkoms onderteken het, het Frankryk hom aan dié Asiatiese gebiede onttrek.
Frankryk staan skepties teenoor die Verenigde State se beleid as die enigste oorblywende supermoondheid en maak steeds eie voorstelle in verband met internasionale vraagstukke. Volgens sy eie internasionale rol-konsep is Frankryk een van die oorblywende grootmoondhede vanweë sy vetoreg in die Veiligheidsraad, sy kernwapenarsenaal en sy vermoë om wêreldwyd as 'n militêre mag op te tree.
Teen die begin van 2017 is die bevolking van die metropolitaanse Frankryk en die oorsese gebiede op 66,9 miljoen beraam. Die bevolkingsdigtheid was 116 inwoners per vierkante kilometer.
Die amptelike taal in die metropolitaanse Frankryk en die oorsese gebiede is Frans, tog praat die grootste deel van die Franse bevolking 'n plaaslike dialek. Naas Frans bestaan daar 'n aantal inheemse tale soos (Baskies, Bretons, Katalaans, Korsikaans, Nederlands (Vlaams), Duits (Elsassiese Duits) en Oksitaans), maar die Franse regering en skoolstelsel het die gebruik van hierdie tale sterk afgeraai tot redelik onlangs.
↑ (en) "France". The World Factbook. Central Intelligence Agency. 30 Junie 2016. Verkry op 20 November 2017.
↑ (fr) "Bilan démographique 2016 – Insee". INSEE. Verkry op 20 November 2017.
↑ (en) "Demography – Population at the beginning of the month – France (including Mayotte since 2014)". INSEE. Verkry op 20 November 2017.
1 2 3 4 (en) "France". Internasionale Monetêre Fonds. Verkry op 20 November 2017.
↑ (en) "2016 Human Development Report" (PDF). United Nations Development Programme. 2016. Verkry op 20 November 2017.
↑ (en) "CIA World Factbook". Central Intelligence Agency. Verkry op 20 November 2017.